10 կյանք

**«10 կյանք»** (), բրիտանացի մուլտիպլիկատոր Քրիս Ջենկինսի լիամետրաժ անիմացիոն ֆիլմը, որը պատմում է եսասեր տնային կատվի մասին, որին տրվում է 9 լրացուցիչ կյանք իր՝ շրջապատի հանդեպ վերաբերմունքը փոխելու համար։ Ֆիլմի պրեմիերան տեղի է ունեցել «Սանդերս» կինոփառատոնի ժամանակ 2024 թվականի հունվարին։ 

Հայաստանում ֆիլմը վարձույթում հայտնվել է 2024 թվականի հունիսի 6-ին։

## Սյուժե
Գործողությունները տեղի են ունենում Անգլիայի Յուրսկի ափամերձ քաղաքում։ Երբ երիտասարդ գիտնական Ռոուզը քիչ էր մնում ավտոմեքենայի տակ գցեր մի փոքրիկ կատվի, հանձնում է կենդանիների ապաստան, որի տնօրենը Գրեյսն էր, սակայն Ռոուզն անմիջապես հետ է վերադառնում և փիսիկին իր հետ վերցնում։ Ժամանակ է անցնում, և փիսիկիը մեծանում է՝ դառնալով չաղ երես առած կատու, որը վայելում է կյանքը Ռոուզի տան և ոչ մի դեպքում չի ցանկանում որևէ բան փոխել։ Ռոուզը կատվին անվանել էր Բեքքեթ, հին անգլերեն բառից, որը նշանակում է «փեթակ», քանի որ Ռոուզը զբաղվում էր մեղվագիտությամբ, հատկապես շիճուկի մշակմամբ, որը հնարավորություն կտար բուժել մեղուների հիվանդությունները։ Նրա աշխատանքը ղեկավարում է պրոֆեսոր Քրեյվինը, որը իր խոսքով մտահոգված է բնության մեջ մեղուների պահպանմամբ, սակայն իրականում խարդախ պլան է մշակում։ Ռոուզին է միանում իր գործընկերը և նախկին նշանածը՝ Լարին, ինչը Բեքքեթի մոտ խանդ է առաջացնում․ նա վստահ է, որ Լարին խանգարում է Ռոուզի մոտ իր երջանիկ կյանքին։ Փորձելով փչացնել Լարիի մեքենան՝ Բեքքեթը զոհվում է՝ ընկնելով մեքենայի տակ։

Կատուն հայտնվում է կենդանիների համար «ռեինկարնացիայի հյուրանոցում»։ Այնտեղ նաև աշխատում է Գրեյսը, որը հիշացնում է Բեքքեթին, որ նա ծախսել է իր բոլոր ինը կատվային կյանքերը։ Կատուն պատրաստ է ուղարկվել կիենդանիների համար դրախտը, սակայն Գյեսը նրան հատուկ պայմաններ է առաջարկում․ էլի ինը կյանք, Բեքքեթն ինչին միանգամից համաձայնվում է։ Սակայն դա այն չէ, ինչին նա ակնկալում էր․ Բեքքեթն ամեն անգամ վերածնվում է տարբեր կենդանիների տեսքով (փորսուղ, առնետ, խավարասեր, թութակ, ձուկ, շուն և այլն)։ Իր նոր կերպարանքներով նա բավականին կարճ է ապրում, քանի որ հայտնվում է տարատեսակ վտանգավոր իրադրություններում։ Նա փորձում է գրավել Ռոուզի ուշադրությունը, սակայն վերջինս չի ճանաչում կատվին։ Դա թույլ է տալիս նրան Ռոուզի կյանքին հետևել կողքից և կրկին գնահատել իր տեղը նրա կյանքում։ Կատուն նկատում է, որ Ռոուզին վտանգ է սպառնում։ Նրան և Լարրին հաջողվում է ստանալ շիճուկը, սակայն պրոֆեսոր Քրեյվենը վարձակալում է երկու ավազակի՝ Քեմերոնին և Կիրկին, որպեսզի ոչնչացնեն բոլոր արդյունքները։ Նրանց փորձերը, սակայն չեն հաջողվում՝ Բեքքեթի շնորհիվ։

Որոշիչ ներկայացման նախօրեին Քրեյվենն ինքն է այցելում Ռոուզի տուն, երբ վերջինս ու Լարին բացակայում էրն։ Նա ցանկանում էր փոխարինել շիճուկով փորձապակին մեկ ուրիշով, սակայն դրան խանգարում է Բեքքեթը՝ այս անգամ ներկայանալով ձիու տեսքով։ Ներկայացման ժամանակ Ռոուզի ելույթի ժամանակ ամեն բան չի լինում ըստ պալանավորածի, քանի որ Քեմերոնը և Կրիկը փոխում են փորձապակին՝ չեզոքացնելով Լարիին։ Քեյվենն էլ ներկայացնում է իր հայտնագործությունը․ իսկական մեղուներին նա ցանկանում է ոչ թե պահպանել, այլ ոչնչացնել, քանի որ մշակել է մեղու-ռոբոտներին և հույս ունի ապագայում դառնալ միլիոնատեր՝ վաճառելով դրանց իրական մեղուների փոխարեն։ Շնորհիվ Բեքքեթի, որն այս անգամ մեղու էր դարձել, Ռոուզին այնուամենայնիվ հաջողվում է ցուցադրել իր հետազոտությունների իրական արդյունքը, իսկ Քրեյվենի վրա, ընդհակառակը, հարձակվում է մեղուների պարսը։ Սակայն Ռոուզն էլ քիչ էր մնում մահանար․ նա վայր է ընկնում ծովը, ընդ որում լողանալ նա չէր կարողանում։ Բեքքեթը, որն այս անգամ իր վերջին՝ իններորդ կյանքը կատվի տեսքով էր վերամարմնավորված, Ռոուզին ջրից դուրս է մղում, սակայն ինքը խեղդվում է։ Գրեյսն ու կատվային «քավարանի» մնացած բնակիչները ուրախ էին և շնորհավորում են Բեքքեթին, քանի որ նա դառձավ իսկական հերոս, և կատուն ուղևորվում է կատվային դրախտ։

Անցնում են տարիներ։ Գրեյսի ապաստան են գալիս Ռոուզն ու Լարին իրենց փոքրիկ աղջկա հետ, որց ցանկանում է վերցնել փոքրիկ փիսիկի։ Նա իր հետ տուն է տանում տարբեր գույնի աչքերով մոխրագույն կատվի, որը նման էր Բեքքեթին։

## Դերերը հնչյունավորել են
* Մո Գիլլիգան — Բեքքեթ
* Սիմոն Էշլի — Ռոուզ
* Սոֆի Օկոնեդո — *Գրեյս*
* Զեյն Մալիկ — Քեմերոն և Կիրկ
* Դիլան Լլեվելին —  *Լարի*
* Բիլ Նայի — *Պրոֆեսոր Քրեյվեն*
* Ջերեմի Սվիֆտ — *Հեփի*

## Կարծիքներ
Ֆիլմն ստացել է դրական կարծիքներ։ Այսպիսով, Rotten Tomatoes ագրեգատորում ֆիլմի հավանության մակարդակը կազմում է 75% 8 գրախոսության հիման վրա։

Քննադատները նշեցին բավականին պարզ համակարգչային անիմացիան, սակայն գնահատեցին համակրելի կերպարները և ֆիլմի էկոլոգիական հաղորդագրությունը։

IndieWire տեսաբանը նշել է, որ, չնայած ֆիլմում մեծ ուշադրություն է դարձված կատուների կերպարներին, ֆիլմի իրական «սիրտը» մեղուներն են, այնպես որ ֆիլմը ներառված է «մեղուների մասին ֆիլմեր» շարքում՝ սկսած «Բի մուվի։ Մեղրային դավադրություն»-ը։ Նա ընդգծել է նաև, որ չնայած անիմացիայի որակը զիճում է այնպիսի կինոարտադրություններին, ինչպիսին են՝ Pixar կամ Illumination, ֆիլմը թույլ է տալիս հանգստանալ ամենահաս ամերիկյան անիմացիայից և ուրախանալ, որ արժանի 3D-մուլտֆիլմները կարող են ստեղծվել անկախ ընկերությունների կողմից։

Առանձին հիշատակման է արժանի Բիլ Նային, որի շնորհիվ գլխավոր չարագործն ստացել է բավականին վառ և դրա հետ մեկտեղ տեսողական հիշեցնում է Ջեյկոբ Ռիս-Մոգգին՝ Մեծ Բրիտանիայի պահպանողական կուսակցության անդամին։

## Ծանոթագրություններ

## Հղումներ
* 10 Lives на сайте компании GFM Animation
* 10 Lives на сайте кинофестиваля «Сандэнс»

Կատեգորիա:2024 մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Բրիտանական մուլտֆիլմեր
Կատեգորիա:Կատակերգական մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Մուլտֆիլմեր կենդանիների մասին
Կատեգորիա:Ֆիլմեր գիտնականների մասին
Կատեգորիա:Ֆիլմեր հաջորդ կյանքի մասին
Կատեգորիա:Ֆիլմեր վերամարմնավորման մասին